L’exposició ‘Valencianes per la Igualtat’ pren els espais públics de Burjassot
2025-07-24

Des d’aquesta setmana, sis valencianes de grans dimensions, fruit de l’art plàstic i plenes de color, aterren a Burjassot per a llançar potents crits en pro de la igualtat. És una manera de presentar l’exposició urbana i itinerant ‘Valencianes per la Igualtat’ que arriba a la localitat per a iniciar la programació que l’Ajuntament de Burjassot, a través de la regidoria d’Igualtat i Feminisme dirigida per Yolanda Andrés, ha elaborat amb motiu del Dia Internacional de la Violència contra les Dones.

La mostra, formada per sis escultures de gran grandària amb forma de dona vestida i pentinada amb la indumentària tradicional valenciana, s’inaugurarà el divendres 20 d’octubre, a les 19 h, en la plaça de la Casa de Cultura, lloc on quedaran situades tres d’estes valencianes, fins al pròxim 9 de novembre. Les altres tres estaran en la plaça d’Emili Castelar (Ajuntament). Les escultures són creació de les artistes falleres Maria José i Pilar Luna i, en les seues manteletes, llueixen diferents reflexions en favor de la igualtat.

L’exposició ‘Valencianes per la Igualtat’ forma part de la línia del projecte Caixa Popular-Dona que, a través de diferents accions i iniciatives, pretén posicionar-se fermament al costat del moviment que abandera la igualtat entre dones i homes.